สวัสดีคะคุณ หนูมีเลือดสีน้ำตาลไหลออกมาจากช่องคลอดคะ เหลวเป็นน้ำ ออกมาไม่เยอะ ไม่มีกลิ่น ไม่ปวดท้อง พอใช้สำลีเช็ด ก็มีออกมาเป็นลิ่ม เป็นมา 3-4 วัน มีไข้และหนาวสั่นร่วมด้วย ไม่แน่ใจว่าเกี่ยวกันรึป่าวคะ
สวัสดีค่ะ TToeyเลือดสีน้ำตาลที่ไหลจากช่องคลอดที่ไม่ใช่ประจำเดือนอาจจะเกิดจาก การมีการติดเชื้อของช่องคลอดหรือปากมดลูก อวัยวะภายในอุ้งเชิงกรานอักเสบอาจสัมพันธ์กับโรคติดต่อทางเพศสัมพันธ์เช่นหนองใน อาจปวดท้อง มีไข้ร่วมด้วยได้ สาเหตุอื่นๆเช่น ภาวะแทรกซ้อนจากการตั้งครรภ์เช่นแท้งหรือท้องนอกมดลูก เนื้องอกที่ปากมดลูกหรือมดลูก ฮอร์โมนจากรังไข่ไม่สมดุล โรคไทรอยด์ทำงานผิดปกติ เป็นต้นหากมีเลือดไหลออกผิดปกติทางช่องคลอด มีไข้ ควรไปพบแพทย์เพื่อตรวจหาว่ามีการติดเชื้อใดๆของอวัยวะในระบบสืบพันธุ์เพศหญิงหรือไม่เบื้องต้น งดการมีเพศสัมพันธ์ ไม่สวนล้างช่องคลอด งดการทำงานหนัก ใส่ผ้าอนามัยรองรับเลือดที่ออกมาได้ก่อน หากเลือดออกมากเป็นลิ่มๆ ให้รีบไปรพ.